
Minister EVELYN WEVER-CROES 


PROME MINISTER DI ARUBA 


Prome Minister Evelvn Wever-Croes: 


PROME MINISTER A SIGURA GRUPO DI 
MANIFESTANTE CU E PROBLEMA DI FASE 
LO SER ATENDI 


Dialuna mainta un grupo di manifestante preocupa a vega 
Bestuurskantoor pa pidi Minister President v Minister di Finansa 
pa duna nan oido pa cu pagamento di FASE. E representante 
di e grupo aki nunca a pidi FASE pero kier a vuda esnan cu ta 
pasando necesidad treciendo un carta pa Minister President 
V Minister di Finansa cu ta encera tur e puntonan cu a ser 
papia cu Minister di Asuntonan Social, Glenbert Croes, tocante 
e problema cu nan tin pa cu FASE. 











Minister President hunto cu Minister Xiomara Maduro v 
Minister Glenbert Croes a ricibi e grupo v a sigura e grupo aki 
cu Gobierno ta altanto di e problema andando v cu ta haciendo 
nan maximo esfuerso pa atende cu esaki. 


E crisis aki a bin inespera y a causa cu 37 mil persona a perde 
of ta na riesgo di perde nan trabou. Esaki sigur ta un situacion 
cu Gobiemo no tawata prepara p'e, pero a busca fondo pa por 
vuda esnan mas afecta. E magnitud di aplicacion cu a drenta 
pa FASE sigur a trece su retonan y Minister di Asuntonan Social 
hunto cu departamentonan concerni ta haciendo tur loke ta na 
nan alacance pa mehora e situacion aki. 








'E crisis financiero aki ta un confirmacion di con importante 
reapertura di nos frontera ta. Hopi hende ta pasando 
momentonan dificil na unda no tin entrada pa por mantene nan 
famia. Pa e motibo aki Gobierno di Aruba a tuma e decision 
crucial pa habri nos fronteranan pa asina pone nos economia 
draai v duna oportunidad na tur esnan cu no ta trahando pa 
por cuminsa traha bek v asina provee pa nan famianan. E 
prioridad di Gobierno ta su hendenan v nos lo haci nos maximo 
esfuerso pa atende cu e problema aki' Prome Minister Wever- 
Croes a expresa. 

Prome Minister Evelyn Wever-Croes: 


REAPERTURA DI FRONTERA DIARANSON 
1 DI JULI 2020: 


“Un stap grandi pero necesario pa asina por cuminsa 
desaroya e economia di pais Aruba” 








Diaranson 1 di juli 2020 ta un dia hopi importante den e trayecto 
di maneho pa loke ta trata Covid-19 na Aruba, e reapertura di 
frontera. Durante e conferencia di prensa di Gobierno di Aruba 
dialuna mainta, Prome Minister Evelyn Wever-Croes a splica e 
importancia pa cu e reapertura di frontera. Esaki sigur, Prome 
Minister a enfatisa, ta un stap grandi pero necesario pa asina 
por cuminsa desaroya e economia di pais Aruba. E situacion 
financiero actual di nos pais ta critico y no por permiti Gobierno 
sigui fia placa pa FASE y LoonSubsidie sin tin niun entrada. 


Aruba ta habriendo su frontera bek y cu hopi rekisito, pasobra 
apesar di e situacion, bienestar general di nos comunidad ta 
keda central. E exigencianan pa e turista cu lo kier bishita Aruba 
ta halto y costoso y ta causa incertidumbre den comunidad 
pero pa Gobierno di Aruba e bida di nos hendenan bal hopi y 
ta keda na prome luga. 


Un di e exigencianan pa habri frontera ta cu tur hende cu 
drenta Aruba mester ta negativo di COVID. E test aki por 
wordo haci na pais di origen of na yegada na Aruba. Diasabra 
ultimo a haci un test-run cu un vuelo cu a yega y tur cos a bay 


manera mester ta mustrando asina cu Aruba ta cla pa ricibi su 
bishitantenan. 


E test di COVID ta importante pa asina por filtra e casonnan 
di personanan cu por tin e virus sin cu nan sa y asina evita cu 
nan ta drenta Aruba cu n'e. E test ta costa $75 y aunke cu pa 
hopi hende e ta caro, apenas e ta yega pa cubri e gastonan y 
ta pa e motibo aki e otro paisnan ta cobra hopi mas placa pa 
e test aki. 


Aparte di e test, Aruba ta exigi un seguro cu no solamente ta 
cubri e gastonan medico sino tambe e gastonan di isolacion di 
e turista. Un tursita cu desaroya e virus aki na Aruba lo mester 
bandona su hotel y no lo por bolbe su pais tampoco ya cu niun 
aerolinea lo acepta pa transporta un persona cu tin e virus aki. 
Den casonan asina e persona aki lo mester un otro luga pa 
acomoda su mes. Gobierno lo yuda e personanan aki busca 
un luga pa ta comodo pero no por cubri e gastonan aki ya cu 
e suma por bira basta halto mirando cu tin patient ta keda 4 
siman positivo di COVID-19. Esakinan ta e motibonan pakico 
un seguro medico normal no ta suficiente. 


Tin hopi hende ta haña e condicionnan aki hopi estricto y caro 
pero talves no ta balora nan mesun bida. Gobierno di Aruba si 
ta duna balor na bida di cada ciudadano y ta pidi pa respeta e 
decisionnan aki tuma den bienestar di nos hendenan. Gobierno 
di Aruba ta pidi cada ciudadano pa uni hunto y ban atene nos 
mes na e reglanan di distanciamento social, higiene y si bo ta 
sinti un sintoma yama bo dokter pa haci e test. 


“Ta importante pa nos tin un agenda nos dilanti y esey ta 
Aruba. Ningun agenda politico ni scondi, ban laga esey pa 
otro aña. Aruba mester trankilidad pa por atrae nos turistanan 
bek apesar di e exigencianan halto y costoso, trankilidad pa 
cuminsa lanta e pais aki bek y pa tin cupo di empleo bek, pa e 
37 mil personanan cu ta na riesgo di perde nan trabou pa nan 
tin un pan riba mesa. 

Ban uni pa pone Aruba na prome luga. Aruba a yega di pasa 
den hopi situacionnan dificil y a surpasa cada un di nan. Mi 
ta sigur cu poniendo Aruba na prome luga, nos lo surpasa e 
crisis aki y sali un biaha mas exitoso”, Premier Wever-Croes a 
termina bisando. 

Ban sembra awe, pa cosecha mañan! 


Siman pasa e prome grupo di cunukero a firma acuerdo di 
otorgamento / traspaso di tereno di huur. Den e temporada nos 
dilanti, mas persona lo bay ricibi un yamada di DIP, pa asina 
informanan riba e proceso di e tereno cu nan a aplica pe. 


E maneho aki ta forma parti di proyectonan cu por 'fast-track' 
V alaves atende cu e tema di demanda pa alimentacion 'food 


IDE URI 








security’. 


E deseo ta, pa cada cunukero sigui cu e trabou pa planta y 
Pa pasa e conocemento pa nos generacion di hobennan cu ta 
necesario pa percura pa durabilidad di e sector aki na Aruba. 
Pues ta yama tur persona interesa pa inscribi of re-inscribi. 





BLT 

ARUBA TOURISM AUTHORITY 


Oficina di Turismo di Aruba (A.T.A.) kier recorda tur compania 
ylof taxista cu a registra pa e Aruba Health & Happiness Code 
(HH Code) y cu a ricibi un email di confirmacion pa pasa busca 
e seyo di pre-check. Companianan den e sectornan di 'Food 
8 Beverage', 'Accommodation', 'Food Trucks', 'Retail/Shops/ 
Supermarkets’, 'Car Rental’, "Tour Operator, 'Spa 8 Salon’, 
'Watersports', y 'Casino' por pasa busca nan seyo di pre-check 


na oficina principal di A.T.A., situa pabou di Talk of the Town, 
riba diamars of diahuebs entre 8:30 AM y 12:00 PM of entre 
1:00 PM y 4:30 PM. Mientrastanto, taxistanan lo por pasa 
busca e seyo di pre-check diaranson awor, dia 1 di juli, na 
oficina principal di A.T.A. manera anteriormente menciona. 

Pa mas informacion of cualkier pregunta, por manda un email 
na healthcode@aruba.com. 





Y Dear Guest, 


Your taxi driver meets the Aruba Health $ Happiness 
Code (HH Code) as stipulated by the Department of 
Public Health and the Aruba Tourism Authority 


This implies that your taxi driver: 


I you are sick and nave symptoms f 
fever and coughing or shortness of 
breath stay at your place and call 
2400101, 


\ Wash your hands often with soap and 
water or use alcoholtasei hand 
sanitize with at ast B0% of alcohol 


Keup 15 meters away trom 


+ Is aware of sanitation and cleanliness protocols 
for COVID-19; 


Keeps this vehicle clean and sanitized; 


others at ali ims. 


Cover your cough or sneeze. 


* Complies with all protocols to keep everyone 
inthe vehicle safe; 


+ Has hand sanitizer available. 


Avoid touching your eyes 
nose and moth, 


Bb 


For your comfort and safety please refer 





Aruba Health 
& Happiness 
Code 


PVG 


One happy ind + ARUBA.COM 








Aruba 
SU RECUPERACION 
Y FUTURO 







UPDATE COVID-19 


DIAMARS 30-6-2020 


CASONAN CORONA VIRUS ARUBA 


f 

MINISTER XIOMARA MADURO 





MINISTER di Finar tonan Economico y Cultura 


MINISTER DI CULTURA A RICIBI UN 
RELATO DI FUNDACION MI CUTISA RIBA 
E TRABOUNAN CU TA WORDO HACI NA E 
MONUMENTO CAS TAN TIN 















Siman pasa Minister Xiomara Maduro = reuni cu Fundacion Mi 
Cutisa y a ricibi un relato di e trabounan cu ta wordo haci na e 
monumento Cas Tan Tin cu e meta pa e monumento aki pronto 
por bay ta mas accesibel pa comunidad y nos bishitantenan. jil 
Fundacion Mi Cutisa a sorpresa Minister Maduro cu un bunita 
casuela di oro pa mustra nan gratitud pa tur trabounan haci pa 
mantene cultura di Aruba bibo y specialmente pa e trabou haci 
pa vuda conserva un cas di antafio como herencia cultural pa 
nos Pais. Cas Tan Tin situa na Pos Abou ta e promer cas di 


antafio declara como monumento di Pais Aruba. 

MINISTER DI CULTURA A RICIBI RELATO 
DI DIRECTOR INTERINO DI MUSEO 
ARCKEOLOGICO 


Diaranson ultimo Minister Xiomara Maduro a ricibi un relato 








di Sr. Pancho Geerman, kende ta e director interino di Museo 
Arkeologico, di tur e trabounan cu a wordo haci pa e museo 
por a habri bek y e plannan pa e museo por bay funciona 
optimalmente. Minister Maduro ta gradici Sr. Geerman y full e 
team di Archeo Aruba pa nan trabou dedica pa e existencia di 


e museo importante aki pa nos formacion cultural. 














Minister di Finansa, 
Asuntonan Economico v Cultura 


66 


APRECIA 
CADA DETAYE 
CHIKITO CU BIDA 


TA TRECE CUNE' 


XiomaraMaduro.com 

E crisis na Aruba ta birando dia pa dia mas pisa. Hopi hende 
pasando den duro. Hopi compania cu mester a cera porta. Hopi 
hende ainda na cas sin pago. Y apesar cu Gobierno di Aruba 
mesora a sali na vanguardia di e pueblo cu di un dia pa otro 
a perde entrada masalmente, nos ta tres luna v mev despues 
y ainda no tin solucion permanente na bista. Si no ta pa e 
596 cu e ambtenaarnan a entrega y pa e 2596 cu minister-y 
parlamentarionan a entrega, awe lo no tabata posibel un FASE 
pa nos pueblo cu ta na 0 entrada. Pues ta henter e Aparato 
Gubernamental cu a sali na bienestar di nos Pueblo. Esaki ta 
algo admirabel, di gradici y aprecia. 





Pa a atende cu e problema aki, Minister Glenbert Croes 
mesora a anuncia FASE, un proceso cu di berdad no a bay 
sin su problemanan pero cu un intencion genuino pa yuda nos 
hendenan mantene nan trabou/entrada. Despues Gobierno 
di Aruba a introduci subsidio di salario (loonsubsidie). Otro 
proceso cu tambe a bay cu su confusionnan pero tambe cu 
intencion sincero. 

Gobierno a introduci avudo financiero pa Midden- & KleinBedrijf 
(MKB) pa por vuda companianan cubri nan gastonan 
operacional. Ademas di tur esaki a introduci e avudo di FASE 
pa ZZP (Zelfstandige Zonder Personeel) pues comerciante 


independiente sin trahado. Pa cera e circulo di ayudo e | 4 = 
Int AICS 
recientemente Minister Glenbert Croes a informa cu a haya Ss |||] to n I sa 


apoyo unanime di Parlamento di Aruba pa por yuda Fundacion y = e 

ae $ age CONFERENCIA DI PRENSA 
pa nos Comunidad cu AFL 750.000. Pa efectivamente logra 
esaki, Minister Glenbert Croes mester a schrap e resto di su DI 
presupuesto di afia 2020 pa por acumula e suma necesario x 
pa por yuda cu pakete di cuminda pa nos comunidad tambe. į al 

i e LIVE 

E compromiso firme t'ey pa sali na vanguardia di nos pueblo | 
cu ta pasando mester pa dje forma aki purba mas cu por pa 


minimalisa e dafio cu e crisis aki a causa personalmente na J 
nos hendenan 

Minister Glenbert Croes: 


NOS TA UN GOBIERNO CU SEMPER LO T'EY 
PA NOS PUEBLO 


Dialuna ultimo un grupo di ciudadano preocupa cu a bin 
manifesta nan intrankilidad y preocupacionnan legitimo pa 
e hecho cu ainda nan no a ricibi FASE. E mandatario tabata 
abou na entrada di porta di Gobierno e momento cu e grupo 
aki tabata canando bin for di Parlamento. E mandatario 
a acepta responsabilidad pa tur e 'favonan' cu por a wordo 
cometi den FASE y a compromete su mes na resolve esaki un 
pa un declarando: "Nos lo atende tur e preocupacionnan y den 
cuadro di e reglanan vigente lo soluciona tur e reclamonan. 
Nos lo atende tur e necesidadnan como ser humano y como 
famia paso nos ta un Gobierno cu NO ta bira lomba pa nos 
Pueblo." 





Manera e mandatario a declara na mas di un ocasion, e ta 
reconoce tur fayo y defecto di FASE. Pero na mes momento ta 
bisa e team di FASE hopi danki pa tabata sikiera dispuesto pa 
asumi un encargo asina importante, cu labornan sobrehumano, 
den pleno crisis, toque de keda, sin un manual di instruccion y 
den practica siñando con pa hinca FASE den otro for di cero. 
No ta tur cos a bay bon. Pero cu hopi satisfaccion por bisa si 
cu mas di 10 mil hende a haya e ayudo financiero di FASE 1 
te hasta 3 biaha. Y aunke inicialmente no ta tur hende lo a bin 
na remarca, Gobierno constantemente a bin ta suavisando e 
rekisito- y exigencianan pa asina acomoda lo mas hopi hende 
cu ta posibel cu e ayudo di FASE. Gobierno ta reconoce 
tambe cu locual cu a trece hopi confusion ta introduccion di 
LoonSubsidie. Ademas di e confusion, hopi Dunado di Trabou 
a cobra loonsubsidie pa su trahadonan pa despues retiranan 
sin dunanan e pago di Loonsubsidie cu nan tabatin derecho 
riba dje. E personanan aki a keda perhudica pasobra nan a 
cay "tussen wal en schip", entre barco y oriya. Atrobe FASE 
Helpdesk a bin ta haciendo e ehercicio pa purba acomoda e 
hendenan aki bek den FASE. Pero esaki ta rekeri su control 
debido tambe. 








E mandatario ta reconoce cu hopi hende ta pasando hopi 
necesidad. Y di su banda ta purbando di tur manera pa yuda 
unda tur e por. P'esey recientemente el a schrap tur locual cu 
por tabatin riba presupuesto di su Ministerio pa e por traspasa 
750 mil florin pa Fundacion pa Nos Comunidad por sigui reparti 
pakete di cuminda pa esunnan cu mester di ayudo. 


Manera por wak riba portada, e mandatario a bay saluda cada 
un manifestante atendiendonan personalmente, notando nan 
datonan, pa por yega lo mas pronto posibel na un solucion 
sostenibel pa tur hende. 











MINISTER ANDIN BIKKER 


MINISTER di Husticia, Seguridad y Migracion 

HOOFOFFICIER Y PROCURADOR GENERAL 
NOBO LO DUNA ATENCION SPECIAL Y 
SEVERO NA CASO DI ABUSO DI MENOR 





GOBIERN 


DI ARUBA 











Entrante 1 di September Aruba lo bay tin un Hoofdofficier di 
Husticia como tambe nombramento di un Procurador General 
nobo. Minister di Husticia mr. Andin Bikker, dialuna durante 
conferencia di prensa a trece dilanti cu entrevistanan informal a 
tuma luga caba y cu e Hoofdofficier ya caba ta nombra mientras 
cu e PG ta den e ultimo formalidad nan. Na tur dos persona a 
subraya cu un di nan tarea lo bay ta pa duna atencion special 
y severo pa loke ta trata caso di abuso di menor. 


Tambe a duna un promesa na Parlamento cu a reenforsa cu 
un mocion, cu mas pronto posibel y no mas tarda despues di 


receso di Parlamento, introduci e linea nobo pa loke ta trata 
con hopi castigo Ministerio Publico ta pidi ora cu topa cu e 
casonan di abuso di menor y haci e castigo mas severo. Minister 
Bikker a splica cu mas a leu a duna tarea special na NCTVI, 
cu ta un departamento nobo cu a introduci na medio di 2018 
cu tarea di entre otro Interpol, unda lo bay amplia NCTVI su 
tareanan cu ya caba tin cu ta cybersecurity y cybercrime. Riba 
recomendacion y den deliberacion cu Parlamento, NCTVI lo 
bay concentra specificamente pa haci monitor online pasobra 
hopi di e crimen nan aki a pasa di e mundo fisico y a bay online 
caminda tin predador, esta personanan cu ta opera online, ta 
busca nan victima. 


Los di esey ya caba tin na Parlamento un propuesta di ley 
pa cambia e codigo di procedemento penal cu pronto, segun 
discrecion di Parlamento, lo ser trata. Den esey lo trata cu e 
aspecto di bewijsrecht. Minister Bikker a splica cu ta trahando 
riba un verzamel landsverordening cu ta un verordening pa 
loke ta trata husticia, unda lo update diferente ley y entre nan 
lo tene cuenta cu e concepto di amienda cu a keda presenta 
diabierna ultimo na Parlamento. Minister ta spera cu despues 
di receso di Parlamento e propuesta di ley ta riba agenda di 
Parlamento, y cu esey ta caba di perfecciona e pasonan cu por 
tuma pa loke ta trata e aspecto di leynan. 


Desde cu Gabinete Wever Croes a bin ta tuma responsabilidad 
di gobierno a introduci a base legal e meldcode. Cambio di e 
ley ta hopi amplio unda cu tin tambe e parti di prevencion. 
Tanto Minister di Enseñansa drs. Rudy Lampe como Minister 
di asuntonan social Sr. Glenbert Croes tabata den Parlamento 
diabierna ultimo unda nan a trece dilanti e parti di prevencion 
y conscientisacion y e parti di ayudo social na varios 
departamento cu mester yuda personanan cu ta bira victima 
di un crimen asina. 

Bo no a cera un ainda? 


KEN TA PARTICIPA? ica mas pronto posibel 


y via webaruba.com 





Clientenan cu tin tur nan A 
cuentanan di awa paga 


Clientenan cu a cera un 
areglo di pago y ta pagando 


Bo rifa pa e sorteo ta bo 
NUMBER DI PERCELA! 


Sorteo ta computerisa + Lo anuncia e NUMBERNAN DI PERCELA GA- 
NADOR riba WEB Aruba su pagina di Facebook + Ganadornan ta haya un WEB 
carta di notificacion na cas » Lo credita e premio di Awg. 100,- E 


automaticamente riba cuentanan di awa di clientenan ganador AS 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e aña aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro aña, na 
ocasion di celebracion di aña di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ('voorsteller'). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concerni. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 








hl 


preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 

V mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di 'Nederlandse 
Kapittel voor de Civiele Orden'. Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un afia v dependiendo di e cantidad di boet 
durante mas afia. 

Semper un peticion mester wordo manda hopi luna adelanta, 
casi un afia adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoracion 
na luna di april di e afia venidero. E afia aki e ultimo dia pa 
entrega un proposicion pa un Condecoracion Real pa afia 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario v personanan cu ta destaca 
realmente den nan trabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e afia aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 


honra su hendenan balioso. Comision Condecoracion Real 
Aruba ta spera cu pa afia di Rev 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 








“BRIEFING” 


Gobierno Di Aruba 


TUR DIALUNA 
DIARANSON 
DIABIERNA 

ATENDE CU E 
ON 





RUBA 





(Parti 5 ai 6) 
DONONAN RESPONSABEL 
STIMA MI MASCOTA 





E meta di Plan Nacional pa atende cu e problematica di cacho 
na Aruba no ta pa Polis subi cava v cuminsa parti multa pa 
loco. E intencion ta pa por educa v stimula ciudadanonan na 
Aruba pa bira dofionan mas responsabel pa nan cacho v otro 
mascotanan. Segun e comision di accion, e intencion ta pa 
cu e campaña 'STIMA MI MASCOTA”, crea e conscientisacion 
aki. 


E campaña lo duna comunidad e instrumentonan necesario pa 
logra haci escogencia responsabel. Lo splica di tur locual un 
doño responsabel ta encera y lo sigui educa y stimula doñonan 
pa asumi nan responsabilidad pa cu nan mascotanan. Si un 
persona scoge pa no tin un mascota pasobra e no por alcansa 
pa cubri por ehempel su cuminda of su cuido veterinario, tambe 
ta un escogencia responsabel cu ta di aplaudi. Tin tambe 
situacion cu un persona tin e placa, pero no tin e espacio 
necesario of e tempo pa cuida su mascota, cu na final di dia 
tambe ta bira un problema. Of tambe tin esun cu tin e placa, 





tin e luga, pero no tin e cacho cu ta cuadra cu e caracter di e 
persona. Tur esaki ta pone cu na un manera of otro, ta doño di 
un cacho lo bira un problema pa e persona. 

E meta di e Plan Nacional ta pa tur persona cu a dicidi di tin un 
mascota, un dia den su bida por bisa cu e tambe realmente ta 
stima su mascota. 


RASA CACHO 

Manera ta conoci, e negoshi di rasa cacho, por ta un negoshi 
'lucrativo' pero mes momento ta crea mas problema. Mientras 
e focus den mayoria di e casonan ta pa gana placa facil, ta 
lubida varios punto clave. Unabes cu puppies nace, nan tambe 
mester wordo cuida, y vacuna. Tur esaki ta costa placa y por 
wordo considera como e ‘inversion inicial’. Pero hopi biaha e 
persona cu ta rasa cacho, no tin e fondo pa haci esaki. Na 
dado momento ta entrega e cacho asina mes na e doño(nan) 
nobo, cu e posibilidad cu e cacho por bira malo y ta crea gasto 
inespera y innecesario pa e doño nobo. Tin biaha ta sosode cu 
no ta haya un doño adecuado, of asta, si no logra haya doño, 
e cacho(nan) lo ta/keda un problema pa e doño 'original'. 


Comision di accion ta conseha pa introduci reglanan den ley 
pa cu rasamento di cacho tambe, pasobra no ta tur ora esaki 
ta bay manera debe ser. E comision kier logra cu e plan, pa 
hende realisa cu di e momento cu dicidi di tuma un mascota, tin 
responsabilidadnan grandi ta bin cu e escogencia, incluyendo 
e cria di e mascota, pa nan niun no end up riba caya sin un 
doño pa cuida pa nan. 

PLAN NACIONAL PA ATENDE CU E 


PROBLEMATICA DI CACHO NA ARUBA 
(Parti 6, parti final) 
LEY DI PUSHI? 


Analisando e problematica di cacho actual, e comision di accion 
no por cera wowo pa e problematica cu Aruba ta enfrentando 
tambe cu tanto pushi sin doño, y e peliger cu nan ta forma pa 
nos fauna. 


Pushi ta un especie cu ta busca cuminda den anochi y ta 
animalnan suficiente chikito, manera algun di nos parhanan, 
of koneunan chikito ta victima di esey. Pues, no ta e boa 
constrictor so ta e problema, sino e pushi di mondi tambe. 


Pushinan indesea tambe ta wordo treci na e ‘kill cage’ door di 
nan doño, of nan ta wordo benta den mondi. Tambe tin algun 
adres caminda demasiado pushi ta biba of frecuenta. 


Enberdad no tin lev pa atende cu pushi ainda, pero e comision 
di accion a trece algun idea padilanti v ta papiando cu diferente 


departamento di gobierno con pa huntu cu stakeholders v 
NGO's un biaha mas, mescos cu awo cu e Plan Nacional aki, 
por vega na un solucion duradero tambe pa cu e problematica 
di pushi. 


Pa awo ta a traves di campaña di promocion di stima mi 
mascota of conscientisacion con pa ta un dofio responsabel, 
lo stimula e parti di Aruba su poblacion cu tin di haber cu pushi, 
pa hava sa e minimo con pa contribui pa nos tin menos pushi 
eifo. 


Manera a wordo ilustra den e otro partinan di informacion 
tocante e Plan Nacional, e plan ta parti den fase di accion 
inmediato y tambe accionan a corto y largo plaso. Awo nos tin 
solamente e ley di cacho. E idea ta pa den futuro bini cu un ley 
cu ta na bienestar di tur animal. 

Prome Minister Evelyn Wever-Croes: 


TIN HOPI INTERES DEN E PROCEDURA PA 
OPERADOR Y INVERSIONISTA NOBO PA 


REFENERIA 
Deadline 17 juli 2020 





Premier Evelyn Wever-Croes durante e conferencia di prensa 
semanal di Gobierno di Aruba a duna detayenan riba e situacion 
pa cu e refineria di Aruba. Segun Premier Wever-Croes e 
interes pa cu e refineria y e desaroyo alternativo cu Gobierno 
ta buscando ta hopi halto. E procedura di screening pa e 
tankinan a finalisa y awor RdA ta den proceso di negosacion 
cu e companianan pa huur e tankinan. Den total awor tin 10 
tanki cu ta den bon estado pa verhuur. 


Algun siman pasa, 8 di Juni, Gobierno a publica e Request for 
Expression of Interest (REOI 1) cuta pa e refineria y (REOI 2) pa 
un desaroyo ful diferente. Pa e REOI 1 tawata tin interes grandi 
ya cu varios interesado ta sigui e procedura transparente y na 
manera digital y ta tuma contacto cu RdA pa haya informacion. 
Varios a entrega nan oferta caba pa e refineria cerca notario. 
E deadline ta dia 17 di juli, aki dos siman y mei y ta spera cu 
den e ultimo dianan mas interesado lo entrega oferta. Cosnan 
ta canando bon te awor. 


Recien por a nota den medionan di comunicacion cu un 
compania renombra mexicano lo a expresa su interes den e 
refineria. Prome Minister a indica cu e no por confirma esaki 
pasobra e mes no ta envolvi, pero Prome Minister a expresa cu 





esaki ta un bon señal si, cu companianan renombra ta interesa 
den nos refineria. 


Pa un compania cu kier expresa su interes manera ta publica 
den e REOI nan, e mester haci esaki via di RdA y despues 
via un notario. Esaki ta basa riba reglanan internacional di 
Worid Trade Organization. Minister President mes no tin un rol 
eyden pa asina garantisa e integridad di e proceso. Solamente 
esnan cu aplica via e procedura indica, por bin na remarke. 
Si toch interesadonan reacciona a traves di oficina di Minister 
President, e interesado lo wordo informa pa aplica a traves di 
e procedura indica. 


Pa e REOI 2, mester remarca cu tin hopi interes tambe cual 
interes tampoco ta conoci pa Premier Wever-Croes pasobra e 
no ta envolvi den esaki tampoco. Dia 17 di juli e periodo ta cera 
y e ora ta cuminsa e evaluacion di e proyectonan. 


Premier Wever-Croes a informa tambe cu sr. Oduber, cu 
tabata miembro di hunta di comisario di RdA nombra door di 
partido POR, mientras tanto a entrega su retiro, considerando 
e investigacion andando di e caso “Flamingo”, pa asina 
salbaguardia e integridad di tanto RdA como e proceso. 


“Mi a acepta su retiro pasobra berdad integridad tanto di 
RdA como di e proceso pa yega na un operador nobo, ta 
hopi importante. Mi tin fe y confiansa cu nos ta bay haya 
inversionistanan hopi interesante y potencial pa yuda nos cu 
nos economia cu lo trece progreso y bienestar pa nos pais”, 
Premier Evelyn Wever-Croes a declara. 

REQUEST FOR EXPRESSION 









OF INTEREST (REOI) 
with regard to the Aruba Refinery 


Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinerv to identify themselves through this 
transparent Request for Expression of Interest (REO!) process. 


ABOUT ARUBA: 





Interested parties are invited to express 
their interest for the following tracks: 


Resuming oil processing activity 
through lease and operation of 








Track a) existing installations and/or 
modernization thereof. 
Additional industrial developments 
at locations still available within the 
Track b) | refinerv area, 


e.g. LNG transshipment, petrochemical 
facilities, alternative clean industrv, 
renewable energies, etc. 


Repurposing of the Aruba Refinerv 
bv replacing existing installations 
and establishing entirelv new 
industries. 








Track c) 





KEV REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REO! Document and Appendices. 





Please visit www.government.aw to download 
CONTACT| the official REOI Public Notice with registratio! 


and submission details. 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+ A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ A total of 13 MMB of storage capacity; 


: Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land. 
TIMELINE 


n | REO! 1 & 2 Issue Date:|REOI 1 & 2 Closing Date: 
June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 

